fi fi fi fi et fi et en id es es es fi fi fi fi fi fi fi fi fi fi fi fi fi fi nl fi en fi fi fi fi fi fi fi fi fi fi fi fi fi fi fi fi fi en fi fi fi fi fi en fi fi fi fi fi fi fi en fi fi en en fi
Hyvä veli Juho – Joonas Lyytinen
Sen enempää kommentoimatta väitettäsi kiihtyvästä pakolaisvirrasta Välimeren yli, jonka Suomen pakolaisapu välittömästi Twitterissä totesi paikkaansapitämättömäksi (”#Tphakijat määrä EU-tasolla on laskenut, ja yli puolet on sotaa käyvistä maista.”), haluaisin kuitenkin todeta muutaman asian.
Varoisin puhumasta ”laittomista maahanmuuttajista”. Turvapaikkaa hakevat ihmiset (oli hakemus sitten perusteltu tai ei) eivät ole ”laittomia maahanmuuttajia”. Oikeus hakea turvapaikkaa ja saada hakemuksensa käsiteltyä on niin kansainvälisten sopimusten kuin Suomen lakien turvaama perusoikeus ja niiden kuuluisien ”eurooppalaisten arvojen” mukainen oikeusvaltioperiaate.
Toteat, että monet tulijoista ”ovat maista joissa ei varsinaisesti sodita, eikä olla lähdetty sotaa pakoon”. Kuten puoluetoverisi Sebastian Tynkkynen on todennut: ”Jos ihmiseen kohdistuu henkilökohtaista vainoa, hän saa hakea turvapaikkaa. Humanitäärinen kriisi tai sota eivät taas ole perusteita turvapaikan hakemiselle”. Sota on toki tilanne, jossa yksilöihin kohdistuu henkilökohtaista vainoa useammin kuin rauhan vallitessa. Tulee kuitenkin muistaa, että jo vuonna 2016 Suomi on myöntänyt turvapaikan yli 30 Venäjän kansalaiselle, eikä Venäjällä vallitse sota eikä muu aseellinen konflikti. Silti maahanmuuttovirasto on katsonut, että nämä henkilöt ovat kansainvälisen suojelun tarpeessa.
Toteat myös, että Italiaan pyrkivien ihmisten motiivit ovat ”pikemminkin elintasoon, ilmastonmuutokseen ja sekaviin yhteiskuntarakenteisiin liittyviä syitä, kuin suojelun tarvetta”. Tämä on varmasti mahdollista. Tämä herättää kuitenkin seuraavan kysymyksen: miksi sinä ja edustamasi poliittinen liike on tehnyt kaikkensa sen estämiseksi, että luettelemiasi taustatekijöitä voitasiin ehkäistä?
Kehittyvien talouksien elintasoon ja sekaviin yhteiskuntarakenteisiin pystytään vaikuttamaan tehokkailla kehitysyhteistyöprojekteilla, joilla edistetään maiden ihmisten terveyttä, parannetaan koulutusmahdollisuuksia ja tuetaan yhteiskunnallisten instituutioiden rakentamista. Kuitenkin allekirjoittamassasi ”Nuivassa vaalimanifestissa” olet vaatinut kehitysyhteistyön lakkauttamista.
Olen myös iloinen siitä, että näytät muuttaneen mielipiteesi ilmastonmuutoksen todellisuudesta ja tuhoisuudesta, vielä vuonna 2011 antamassasi vaalikonevastauksessa nimittäin et uskonut ihmisen toiminnan aiheuttamaan ilmastonmuutokseen, kuten ei 13 muuta puolueesi kansanedustajaa.
Odotan innolla kaikkia niitä aloitteita ja toimia, joihin tämän vastalöytämäsi huoli ilmastonmuutoksesta sinut johdattaa.
Ilmastonmuutos Juho Eerola Sebastian Tynkkynen turvapaikanhakijat
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Liity 2 456 muun seuraajan joukkoon
Already have a WordPress.com account? Log in now.
View post in Reader
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
%d bloggaajaa tykkää tästä: